২০০৬ সালে প্রণীত তথ্য-প্রযুক্তি আইনে সংশোধন আনা হয় ২০১৩ সালে৷ সে বছরের ৮ই অক্টোবর সংসদে আইনটি সংশোধীত আকারে পাশ হওয়ার পরও অব্যাহত ছিল এর সমালোচনা৷ আইসিটি আইনের কিছু ধারা মত প্রকাশের স্বাধীনতার প্রতি হুমকিস্বরূপ বলে মন্তব্য করে আন্তর্জাতিক হিউম্যান রাইটস ওয়াচ তখন এক বিবৃতি বলেছিল, ‘‘মানবাধিকারকর্মীদের উদ্বেগকে আমলে না নিয়ে শাস্তির পরিমাণ আরও কঠিনতর করা হয়েছে আইনে৷ এছাড়া সংশোধিত এ আইনে পুলিশকে সরাসরি মামলা করার ও পরোয়ানা ছাড়া গ্রেপ্তার করার ক্ষমতা দেওয়া হয়েছে, যা অগ্রহণযোগ্য৷''